नरसिंहपुर । नरसिंहपुर में एक महिला के साथ दुष्कर्म का मामला सामने आया है। वारदात को अंजाम उस वक्त दिया गया जब दोनों पति-पत्नी रात को करीब 10 बजे अपने गांव जा रहे थे। रास्ते में दोनों का कुछ युवकों ने पीछा किया और पकड़ लिया। युवकों ने महिला के पति के साथ मारपीट की उसके बाद महिला के साथ दुष्कर्म किया। वारदात गाडरवारा के नजदीक खुलरी गांव की है। सूचना मिलते ही पुलिस गांव में जांच के लिए पहुंच गई है। एसडीओपी सुमित किरकट्टा के अनुसार मामले में पुलिस गंभीरता से पड़ताल कर रही है। फिलहाल पुलिस आरोपी युवकों की तलाश कर रही है।